**Miért fontos Madách Imre?**

 Mit mond nektek az a név, hogy Madách Imre? Arról szeretnénk meggyőzni titeket, hogy Madách nem csak egy egykötetes író, hanem ő maga ringatta a magyar dráma bölcsőjét és megéri róla többet megtudni.

 Ki is volt Madách Imre? Egy középnemesi családba született 1823. január 21-én Alsósztregován. Magántanuló volt, majd Pestre került, ahol filozófiát tanult, később a jogi kar hallgatója let, és érdekelni kezdte az irodalom és a színház.

 1862-ben jelent meg a mindenki által ismert műve *Az ember tragédiája*, ami hatalmas sikert aratott, viszont ez javarészt Arany Jánosnak volt köszönhető. „*Egy kézirat van nálam: Az ember tragédiája. Faust féle drámai compositió, de teljesen maga lábán jár…” –* Arany János.Madách rengeteg elismerést kapott kortársaitól, köztük Greguss Ágostól is: *„…csupa elvonás és mégis költészet.”*

 1864. október 5-én szívelégtelenség miatt Alsósztegován életét vesztette.

Madách rengeteget írt egész életében, viszont összes műve közül *Az ember tragédiája* a legismertebb. Szerintünk több mint egy házi olvasmány!

Madách Imre drámája kitérő nélkül rólunk szól, a műben az emberiség múltja, jelene és jövője fonódik össze. A jövőkép, amit Madách alkot, nem fikció, ebből is látszik, hogy nemcsak író, hanem látnok is volt. A „Jégvilág” színben a globális felmelegedést mutatja be az olvasónak, amit az ember okozott saját magának. Madách rávilágít arra, hogy a legnehezebb dolog a világon maga az élet. „*Az emberről és a magyarságról való felelős gondolkodás, ami áthatja Madách művét”* - László Zsolt.

 *Az ember tragédiája* nemcsak irodalmi műként, hanem színpadi darabként is megállja a helyét. 1883. szeptember 21-én először adják elő a budapesti Nemzeti Színházban. Az ősbemutató emlékére 1984 óta minden évben ekkor ünnepeljük a *Magyar Dráma Napját*. Napjainkban is megrendezésre kerül a mű és nagyon kedvelt a színházlátogatók körében. Korunk színészei és rendezői így vélekednek Madách művéről: *„Az ember tragédiája az a mű, amellyel ha komolyan foglalkozik az ember , nemhogy kimeritené önmagát, de újabb és újabb kérdéseket és gondolatokat szül” –* vallja Vidnyánszky Attila*.* Visky András pedig úgy tartja, hogy „*A két szereplőnek más és más a mozgatórugója, más világképben gondolkodik*.” – gondolva itt Ádámra és Évára.

Hogyha titeket is érdekel az irodalom, ne hagyjátok elveszni gondolataitokat. Madáchtól rengeteget lehet tanulni és inspirálódni, úgyhogy olvassátok az ő műveit és bővítsétek a magyar drámairodalmi repertoárotokat!